17.1.2022 г.
BG
Официален вестник на Европейския съюз
C 24/19
Страни в главното производство Жалбоподател: Taxi Horn Tours BV Ответник: Gemeente Weert, Gemeente Nederweert, Touringcars VOF
Преюдициални въпроси 1) Когато лица, които си сътрудничат (физически и/или юридически лица), имат общо предприятие (в случая в правноорганизационната форма на събирателно дружество по нидерландското право) — трябва ли всяко от лицата, които си сътрудничат, да подаде отделно по един единен европейски документ за обществени поръчки, или — трябва всяко от лицата, които си сътрудничат, и общото им предприятие да подадат отделно по един единен европейски документ за обществени поръчки, или — само общото предприятие трябва да подаде един единен европейски документ за обществени поръчки?
2) Има ли значение в това отношение — дали общото предприятие е предприятие, което е учредено за определен или неопределен срок, — че самите лица, които си сътрудничат, са търговци, — че лицата, които си сътрудничат, упражняват дейност по занятие със собствено предприятие, сходно по вид с общото предприятие, което при всички положения извършва дейност на същия пазар, — че общото предприятие не е юридическо лице, — че въпреки това общото предприятие може да има отделно (от имуществото на съдружниците) имущество (с което да отговаря), — дали съгласно националното право общото предприятие има право да представлява лицата, които си сътрудничат, при отговорите на въпросите в единния европейски документ за обществени поръчки, — че по отношение на събирателно дружество националното право предвижда съдружниците да поемат задълженията, произтичащи от обществената поръчка, и да носят солидарна отговорност за изпълнението на тези задължения (т.е. не самото събирателно дружество)?
3) Ако от значение са няколко от посочените във втория въпрос фактори, каква е тяхната взаимовръзка?
По-важни ли са някои фактори или дори имат ли решаващо значение в сравнение с други фактори?
4) Вярно ли е, че в случай на общо предприятие при всички положения е необходимо лице, което си сътрудничи в това предприятие, да подаде отделно единен европейски документ за обществени поръчки, ако за изпълнението на обществената поръчка трябва да се използват (също) средства, които са включени в собственото предприятие на това лице (като персонал и съоръжения)?
5) Трябва ли общото предприятие да изпълнява определени изисквания, за да може да се счита за отделно предприятие?
При утвърдителен отговор, какви са тези изисквания?
Преюдициално запитване от Raad van State (Нидерландия), постъпило на 18 октомври 2021 г. — K. R., друга страна: Staatssecretaris van Justitie en Veiligheid (Дело C-637/21) (2022/C 24/25) Език на производството: нидерландски Запитваща юрисдикция Raad van State